
ปฏิบัติงานในฐานะผู้ปฏิบัติงานระดับต้น ที่ต้องใช้ความรู้ความสามารถทางวิชาการ ในการทำงาน
ปฏิบัติงานด้านการบริหารหรือการพัฒนาทรัพยากรบุคคล ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมายโดยมีลักษณะงานที่ปฏิบัติในด้านต่าง ๆ ดังนี้
1. ด้านการปฏิบัติการ
1.1 ศึกษา รวบรวม และวิเคราะห์ข้อมูล เพื่อประกอบการวางระบบ การจัดทำมาตรฐานหรือ
หลักเกณฑ์เกี่ยวกับการบริหารทรัพยากรบุคคลขององค์กรปกครองส่วนท้องถิ่น
1.2 ศึกษา รวบรวม ตรวจสอบ และวิเคราะห์ข้อมูลบุคคล จัดทำระบบสารสนเทศ 
ทะเบียนประวัติเพื่อให้เป็นปัจจุบันและประกอบการดำเนินงานเกี่ยวกับการบริหารทรัพยากรบุคคล
1.3 ศึกษา รวบรวม และวิเคราะห์ข้อมูล เพื่อประกอบการกำหนดความต้องการและความ
จำเป็นในการพัฒนาทรัพยากรบุคคล การวางแผนทางก้าวหน้าในอาชีพ การจัดหลักสูตรการถ่ายทอดความรู้และการจัดสรรทุนการศึกษารวมถึงการวางแผนและเสนอแนะนโยบายหรือยุทธศาสตร์การพัฒนาทรัพยากรบุคคลขององค์กรปกครองส่วนท้องถิ่น และแผนการจัดสรรทุนการศึกษาและการฝึกอบรม
1.4 ศึกษา รวบรวมและวิเคราะห์ข้อมูลด้านจำแนกตำแหน่งและประเมินผลกำลังคนต่างๆ 
ที่เกี่ยวข้อง เพื่อไปประกอบการจัดทำโครงสร้างองค์กร โครงสร้างหน้าที่ความรับผิดชอบของแต่ละหน่วยงานและการแบ่งงานภายในให้มีประสิทธิภาพ เป็นธรรม และสอดคล้องตามวัตถุประสงค์ขององค์กรปกครองส่วนท้องถิ่น
1.5 ศึกษา รวบรวมข้อมูลและวิเคราะห์งาน เพื่อประกอบการกำหนดตำแหน่ง และการวางแผน
อัตรากำลังขององค์กรปกครองส่วนท้องถิ่น
1.6 ศึกษา รวบรวมและวิเคราะห์ข้อมูลด้านการจัดทำหน้าที่ความรับผิดชอบ ทักษะ สมรรถนะ
ของตำแหน่งและการกำหนดระดับตำแหน่งให้สอดคล้องตามหน้าที่และความรับผิดชอบ เพื่อความชัดเจนและเหมาะสมในหน้าที่ความรับผิดชอบของแต่ละตำแหน่งงาน
1.7 ศึกษา รวบรวม และวิเคราะห์ข้อมูล เพื่อประกอบการวางหลักเกณฑ์การบริหารผลการ
ปฏิบัติงานและการบริหารค่าตอบแทน
1.8 ศึกษา รวบรวม ตรวจสอบข้อมูล ถ้อยคำ ข้อเท็จจริง เพื่อประกอบการดำเนินการ ทางวินัย
การรักษาวินัยและจรรยา
1.9 ศึกษา วิเคราะห์ข้อมูล เพื่อพัฒนาระบบพิทักษ์คุณธรรม
1.10 ดำเนินการเกี่ยวกับกระบวนการสรรหาและเลือกสรร ตั้งแต่การสอบคัดเลือก การคัดเลือก
การสอบแข่งขัน การโอน การย้าย การเลื่อนระดับ เป็นต้น เพื่อบรรจุและแต่งตั้งผู้มีความรู้ความสามารถให้ดำรงตำแหน่ง

1.11 ศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆ ที่เกี่ยวข้องกับ
งานบริหารทรัพยากรบุคคล เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด
2. ด้านการวางแผน
วางแผนการทำงานที่รับผิดชอบร่วมดำเนินการวางแผนการทำงานของหน่วยงาน หรือโครงการ
เพื่อให้การดำเนินงานเป็นไปตามเป้าหมายและผลสัมฤทธิ์ที่กำหนด
3. ด้านการประสานงาน
3.1 ประสานการทำงานร่วมกันทั้งภายในและภายนอกทีมงานหรือหน่วยงาน เพื่อให้
เกิดความร่วมมือและผลสัมฤทธิ์ตามที่กำหนด
3.2 ชี้แจงและให้รายละเอียดเกี่ยวกับข้อมูล ข้อเท็จจริง แก่บุคคลหรือหน่วยงาน 
ที่เกี่ยวข้อง เพื่อสร้างความเข้าใจหรือความร่วมมือในการดำเนินงานตามที่ได้รับมอบหมาย
4. ด้านการบริการ
4.1 ให้คำแนะนำ ชี้แจง ตอบปัญหาเบื้องต้นแก่หน่วยงานที่เกี่ยวข้อง เอกชน ข้าราชการ
พนักงานหรือเจ้าหน้าที่ของรัฐ หรือประชาชนทั่วไป เกี่ยวกับการบริหารและการพัฒนาทรัพยากรบุคคล เพื่อสร้างความเข้าใจและสนับสนุนงานตามภารกิจขององค์กรปกครองส่วนท้องถิ่น
4.2 ให้บริการข้อมูลเกี่ยวกับการบริหารและการพัฒนาทรัพยากรบุคคล เพื่อสนับสนุน
ภารกิจของบุคคลหรือหน่วยงานและใช้ประกอบการพิจารณากำหนดนโยบาย แผนงาน หลักเกณฑ์และมาตรการต่าง ๆ
4.3 ดำเนินการจัดสวัสดิการและการส่งเสริมสภาพแวดล้อมในการทำงาน เพื่อเพิ่มพูน
ประสิทธิภาพการ

 (
การปฏิบัติงาน
)


1. การจัดทำบันทึกข้อตกลงการปฏิบัติงานของพนักงานส่วนตำบล พนักงานจ้าง
ในเดือนเมษายน และเดือนตุลาคมของทุกปี พนักงานส่วนตำบล พนักงานครู และพนักงานจ้าง 
จะต้องทำบันทึกข้อตกลงการปฏิบัติงานตามจำนวนข้อที่กำหนดและตามแบบที่กำหนดให้แล้วเสร็จภายในกำหนด โดยมีขั้นตอนดังนี้
1.1 นักทรัพยากรบุคคล จะเป็นผู้ทำบันทึกข้อความเสนอปลัดองค์การบริหารส่วนตำบล
เพื่อแจ้งให้ทุกส่วนราชการจัดทำบันทึกข้อตกลง จากนั้นจะต้องติดตามและรวบรวมให้ครบถ้วนภายในเดือนเมษายนและเดือนตุลาคมแล้วแต่วงรอบ เมื่อได้รับเอกสารมาแล้วจะประทับตรารับเอกสารนั้น และบันทึกลงสมุดคุมเลขรับบันทึกข้อตกลงทุกครั้ง และตรวจสอบความเรียบร้อยของบันทึกข้อตกลง

2.จัดทำแบบประเมินผลการปฏิบัติงานของพนักงานส่วนตำบล พนักงานครู และพนักงานจ้างตามภารกิจ
ในเดือนพฤษภาคม และ เดือนพฤศจิกายน ของทุกปี เมื่อได้รวบรวมบันทึกข้อตกลง 
(ในห้วงเดือนเมษายนและตุลาคม) เป็นที่เรียบร้อย จะนำมาจัดทำเป็นแบบประเมินการปฏิบัติงานของพนักงานส่วนตำบล  พนักงานครูและพนักงานจ้าง ดังนี้
2.1 เมื่อได้รับเอกสาร นักทรัพยากรบุคคลตรวจสอบการลงลายมือชื่อสายการบังคับบัญชา
ให้ถูกต้องครบถ้วน
2.2 เมื่อได้ตรวจสอบความถูกต้องครบถ้วนแล้วนักทรัพยากรจะทำบันทึกข้อความโดยผ่าน
ปลัดองค์การบริหารส่วนตำบลเพื่อส่งแบบประเมินการปฏิบัติราชการให้แต่ละส่วนราชการเก็บรักษาไว้และเมื่อถึงเวลาให้นำเอกสารดังกล่าวมาใช้ประเมินได้ทันที
2.3 กรณีมีการเปลี่ยนแปลงข้อตกลง จะดำเนินการแจ้งและแก้ไขในแบบประเมินการปฏิบัติ
ราชการ
3. การจัดทำแบบประเมินการเลื่อนขั้นเงินเดือนของพนักงานส่วนตำบล พนักงานครู 
และพนักงานจ้าง
ระหว่างวันที่ 15-25 ของเดือนมีนาคมและเดือนกันยายน จะจัดพิมพ์แบบประเมินการเลื่อนขั้น
เงินเดือน ของพนักงานส่วนตำบล พนักงานครู และพนักงานจ้างตามภารกิจ ดังนี้
3.1 จัดพิมพ์แบบประเมินฯตามประกาศ ก.อบต.กำหนด
3.2 จัดส่งเอกสารให้แต่ละส่วนราชการเพื่อให้ผู้บังคับบัญชาประเมิน
4. รวบรวมสรุปสถิติการลาทุกประเภท
4.1 ดำเนินการรวบรวมและติดตามใบลาทุกประเภทของพนักงานส่วนตำบล พนักงานครู และ
พนักงานจ้างตามภารกิจ
4.2 บันทึกสถิติการลาทุกประเภทให้เป็นปัจจุบัน และเสนอนักทรัพยากรบุคคลลงนามรับรอง
สถิติการลา
4.3 เก็บใบลาทุกประเภทให้ครบถ้วนห้ามสูญหาย และเก็บไว้ให้เรียบร้อย
4.4 หากมีข้อขัดข้องในการปฏิบัติงานให้แจ้งนักทรัพยากรบุคคลทราบทันที
5. สรุปการลงเวลาการปฏิบัติราชการ
4.6.ลงลายมือชื่อในสมุดลงเวลาการมาปฏิบัติราชการและนักทรัพยากรบุคคลจะดำเนินการสรุป
การมาปฎิบัติราชการเสนอผู้บังคับบัญชาทราบเป็นประจำทุกวัน

6. การสำรวจความต้องการฝึกอบรมและการพัฒนาความรู้
ในเดือนกรกฎาคม ของทุกปี นักทรัพยากรบุคคลจะดำเนินการสำรวจความต้องการการฝึกอบรม
และการพัฒนาความรู้ให้ครบถ้วนทุกส่วนราชการ โดยปฏิบัติดังนี้
6.1 ทำบันทึกข้อความแจ้งให้ทุกส่วนราชการกรอกแบบสำรวจตามแบบฟอร์ม และกำหนดส่งคืน
ให้เรียบร้อย
6.2 เมื่อส่วนราชการแต่ละส่วนส่งแบบสำรวจมาแล้วจะจัดเรียงลำดับตามความสำคัญเพื่อ
วิเคราะห์จัดทำแผนโครงการต่อไป
7. ติดตามบันทึกข้อความการเดินทางไปราชการของทุกส่วนราชการ
ติดตามการรายงานการเข้ารับการฝึกอบรมของแต่ละคนที่ไปฝึกอบรม เอกสารประกอบด้วย
7.1 บันทึกหรือคำสั่งหรือหนังสือส่งตัวไปราชการนั้น
7.2 เอกสารโครงการที่เข้าร่วม
7.3 บันทึกรายงานผลประกอบด้วย สิ่งที่ได้รับจากการฝึกอบรม ให้ผู้บังคับบัญชาทราบ
8. การจัดทำหนังสือประชาสัมพันธ์ตำแหน่งว่าง
ดำเนินการทำหนังสือประชาสัมพันธ์กรณีมีตำแหน่งว่าง
9. การรับโอน(ย้าย) พนักงานส่วนตำบล
เมื่อมีผู้ประสงค์จะโอน(ย้าย) ปฏิบัติดังนี้
9.1 ผู้ขอโอน(ย้าย) จัดทำหนังสือสอบถามตำแหน่งว่างและแจ้งความประสงค์ขอโอน(ย้าย)
9.2 งานการเจ้าหน้าที่ โดยนักทรัพยากรบุคคล ทำหนังสือตอบกลับไปยังหน่วยงานของผู้ขอโอน
(ย้าย)ว่ายินดีรับโอน (ย้าย) หรือไม่อย่างไร หากยินดีรับโอน(ย้าย) ให้แจ้งหน่วยงานต้นสังกัดของผู้ขอโอน(ย้าย) จัดส่งสำเนา ก.พ.7 กลับมายังหน่วยงานที่รับโอน(ย้าย)
9.3 จัดทำหนังสือกำหนดวันที่มีผลรับโอน(ย้าย) ไปยังหน่วยงานต้นสังกัดของผู้ขอโอน(ย้าย)
พร้อมทั้งขอความเห็นชอบไปยัง ประธาน ก.อบต.จังหวัดนครศรีธรรมราช 
9.4 แจ้งมติ ก.อบต.จังหวัดนครศรีธรรมราช ไปยังหน่วยงานต้นสังกัดของผู้ขอโอน(ย้าย) พร้อม
ขอให้จัดส่งหนังสือส่งตัวให้มาปฏิบัติราชการ ณ สังกัดใหม่ ประกอบกับคำสั่งให้ข้าราชการดังกล่าวพ้นจากตำแหน่งเดิม ,หนังสือรับรองเงินเดือนครั้งสุดท้าย , บัญชีแสดงวันลา และทะเบียนประวัติพนักงานส่วนตำบล
9.5 จัดทำคำสั่งรับโอน (ย้าย) ดังกล่าว และคำสั่งที่เกี่ยวข้อง พร้อมทั้งบันทึก ก.พ.7 และบันทึก
ลงระบบงานบุคลากรท้องถิ่นแห่งชาติ (LHR) 
9.6 จัดส่งคำสั่งให้อำเภอและจังหวัดทราบ
10. การจัดทำแผนอัตรากำลัง 3 ปี
10.1 แต่งตั้งคณะกรรมการจัดทำแผนอัตรากำลัง 3 ปี
10.2 แจ้งคำสั่งให้คณะกรรมการจัดทำแผนอัตรากำลัง 3 ปี ทราบ
10.3 มีหนังสือเชิญคณะกรรมการจัดทำแผนอัตรากำลัง 3 ปี ประชุม
10.4 มีการจัดทำรายงานการประชุมคณะกรรมการจัดทำแผนอัตรากำลัง 3 ปี

10.5 มีเอกสารอธิบายเหตุผลและความจำเป็นของการขอกำหนดตำแหน่ง หรือยุบ
ตำแหน่ง
10.6 มีเอกสารหมายเลข 4 , 5 , 6 
10.7 ดำเนินการจัดทำเอกสารเพื่อขอความเห็นชอบแผนอัตรากำลัง 3 ปี 
ต่อคณะกรรมการพนักงานส่วนตำบลจังหวัดนครศรีธรรมราช 
10.8 เมื่อได้รับความเห็นชอบแผนอัตรากำลัง 3 ปี จัดทำประกาศใช้แผนอัตรากำลัง 
3 ปีและรายงานให้ประธาน ก.อบต.จังหวัดนครศรีธรรมราช  นายอำเภอ และประชาชนได้รับทราบ พร้อมแจ้งทุก
ส่วนราชการในสังกัดองค์การบริหารส่วนตำบลเขาพระบาททราบและถือปฏิบัติตามแผนอัตรากำลัง 3 ปี
11. การจัดการระบบสารสนเทศภายในองค์การบริหารส่วนตำบลเขาพระบาท 
11.1 จัดทำระบบสารสนเทศที่สนับสนุนการเก็บรวมรวมข้อมูลด้าน Competency 
ของบุคลากรทุกตำแหน่งที่องค์กรต้องการและที่บุคลากรทุกคนมีอยู่ (Competency Inventoty) 
11.2 จัดทำระบบสารสนเทศที่เก็บข้อมูลทะเบียนประวัติบุคลากรอย่างครบถ้วนและ
เป็นปัจจุบัน
11.3 มีการนำระบบสารสนเทศเพื่อสนับสนุนให้เป็นองค์กรแห่งการเรียนรู้
11.4 จัดทำระบบสารสนเทศที่สามารถ Share ข้อมูลกับหน่วยงานอื่นที่เกี่ยวข้อง
ภายนอกองค์กรได้
12. การบันทึกข้อมูลในระบบข้อมูลบุคลากร
การบันทึกข้อมูลในระบบข้อมูลบุคลากรองค์กรปกครองส่วนท้องถิ่น มีความถูกต้องและ
ครบถ้วนตามรายการที่กำหนดไว้ในระบบฯ ดังนี้
12.1 มีรหัสสำหรับปฏิบัติงาน
12.2 มีคู่มือการปฏิบัติงานที่ชัดเจนและศึกษาได้ง่ายและผ่านการฝึกอบรมการบันทึก
ระบบเบื้องต้น
12.3 จัดเตรียมข้อมูลที่จะต้องนำมาบันทึกลงในระบบ เช่น แผนอัตรากำลัง ทะเบียน
ประวัติ ข้อมูลบุคคล
12.4 ตรวจเช็คระบบอินเตอร์เน็ตเพื่อเอื้ออำนวยต่อการปฏิบัติงาน
12.5 บันทึกระบบข้อมูลของพนักงานส่วนตำบลให้ครบถ้วนสมบูรณ์
12.6 ปริ้นข้อมูลที่บันทึกลงระบบมาตรวจสอบความถูกต้อง
12.7 รายงานให้ผู้บังคับบัญชาทราบ

